google/wiki40b huggingface dataset:
Taillecavat

Poloha

Obec má rozlohu 9,49 km². Najvyšší bod je položený 101 m n. m. a najnižší bod 28 m n. m.

Obyvateľstvo

Počet obyvateľov obce je 298 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ladon (Loiret)

Poloha

Obec má rozlohu 13,75 km². Najvyšší bod je položený 108 m n. m. a najnižší bod 89 m n. m.

Obyvateľstvo

Počet obyvateľov obce je 1 360 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mikuláš Ferjenčík (generál)

Životopis

Študoval na gymnáziu v Rožňave, roku 1928 absolvoval veterinárnu fakultu v Brne. Pôsobil vo vojenskej veterinárnej službe. Protifašisticky orientovaný účastník odboja, blízky spolupracovník a zástupca Jána Goliana vo Vojenskom ústredí. 4. augusta 1944 odletel ako člen delegácie ilegálnej SNR za antifašistov v armáde, ktorej úlohou bolo informovať predstaviteľov ZSSR situácii na Slovensku. Po návrate na povstalecké územie pôsobil ako prednosta veterinárnej služby pri veliteľstve 1. čs. armády na Slovensku. Povereník SNR pre národnú obranu. Po februári 1948 emigroval do USA. Čechoslovakisticky a protikomunisticky orientovaný činiteľ, predseda Československej národnej rady v Amerike. V exile bojoval proti falšovaniu faktov o povstaní uskutočňovanom komunistami. Roku 1992 povýšený do hodnosti armádneho generála in memoriam.
Moustier-Ventadour

Poloha

Obec má rozlohu 29,85 km². Najvyšší bod je položený 689 m n. m. a najnižší bod 390 m n. m.

Obyvateľstvo

Počet obyvateľov obce je 488 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Most Pelješac

Charakteristika

Most Pelješac bude zavesený most, bude dlhý 2 374 metrov a vysoký 55 metrov. Cesta bude štvorpruhová, pravdepodobe už len v parametroch rýchlostnej cesty. Most po dokončení bude 18. najdlhší v Európe.

Kritika

Výstavba mostu na polostrov Pelješac bola už od vzniku projektu kritizovaná ekologickými aktivistami, ktorí vyhlasovali, že výstavba môže zničiť podmorský život v okolí Malostonského zálivu. Projekt sa takisto nepáčil Bosne a Hercegovine, ktorá sa cítila byť diskriminovaná. Bosnianski predstavitelia tvrdili, že väčšie lode kvôli mostu nebudú môcť priplávať do jediného bosnianskeho prístavu Neum. Žiadali vybudovanie podmorského tunela. Chorvátsky premiér Ivo Sanader neskôr Bosnu ubezpečil, že dôjde k zmene parametrov mosta. S tými nakoniec začiatkom decembra 2006 súhlasila aj Bosna a Hercegovina. Avšak, po tendri v júni 2007 sa zo strany Bosny opäť objavili námietky voči mostu.
Amen break

Amen break je 6-sekundové bubenícke sólo, ktoré v roku 1969 zahral bubeník Gregory Cylvester "G. C." Coleman v skladbe „Amen, Brother“, z funkovej/soulovej skupiny The Winstons. Celá skladba je v podstate rýchlejšie inštrumentálne prevedenie skladby „Amen“ od Jestera Hairstona, ktorý ju napísal pre film Sidneyho Poitiera Poľné ľalie (1963). Neskôr v roku 1964 bola spopularizovaná skupinou The Impressions. Verzia skupiny The Winstons bola vydaná ako B-strana 7" vinylového singla „Color Him Father“ v roku 1969.
Toto 6-sekundové bicie sólo si od 80. rokov získalo popularitu, kedy sa toto sólo (alebo jeho imitácie) stalo používané ako samplované bicie slučky v žánroch breakbeat, hip-hop, breakbeat hardcore, hardcore techno, breakcore, drum and bass (vrátane oldschool jungle a ragga jungle) a digital hardcore. Amen break bol často používaný v prvotnej hip-hopovej a samplovanej hudbe, a stal sa základom pre drum and bass a jungle - "šesťsekundový zostrih, ktorý vytvoril niekoľko kompletných subkultúr". Je to najpoužívanejšie bicie sólo všetkých čias, a je jedným z najpožívanejších v súčasnej elektronickej hudbe.

Autorstvo

Ani bubeník G. C. Coleman a ani majiteľ autorských práv Richard L. Spencer nikdy nezískali nejaký honorár alebo zúčtovacie poplatky za použitie toho sóla, ani sa žiadne honoráre získať nepokúšali. Spencer považuje hudobnú tvorbu na základe tohto sóla za "plagiátorstvo".

Notácie a tabuľky

Štyri pásma breaku napísané v hudobnej notácii:
V bubeníckej tablatúre:

C |----------------|----------------|----------------|----------X-----|
R |x-x-x-x-x-x-x-x-|x-x-x-x-x-x-x-x-|x-x-x-x-x-X-x-x-|x-x-x-x-x---x-x-|
S |----o--o-o--o--o|----o--o-o--o--o|----o--o-o----o-|-o--o--o-o----o-|
B |o-o-------oo----|o-o-------oo----|o-o-------o-----|--oo------o-----|
  |1 + 2 + 3 + 4 + |1 + 2 + 3 + 4 + |1 + 2 + 3 + 4 + |1 + 2 + 3 + 4 + |
Tempo skladby „Amen Brother“ je približne 136 úderov za minútu.
Henryk Muszyński

Životopis

Absolvoval Katolícku univerzitu v Lubline a tiež Pápežskú univerzitu Gregoriana. Kňazské svätenie prijal 28. apríla 1957. V roku 1967 obhájil doktorát z teológie na Štúdium Biblicum Franciscanum v Jeruzaleme a v roku 1973 doktorát z biblistiky v Ríme. V roku 1986 dostal profesúru vo Varšave. 25. apríla 2008 získal doktorát honoris causa na Univerzite Kazimíra Veľkého v Bydgoszczi.
Je považovaný za jedného z najlepších poľských cirkevných expertov k otázkam Európskej únie. Henryk Muszyński je spoluautorom (spolu s Danutou Hübner a Tadeuszom Pieronkiem) brožúry „10. ťažkých otázok o Európe a Poľsku“, ktorú v roku 2002 mal povinne obdržať každý poľský prepošt.
19. decembra 2009 bol menovaný pápežom Benediktom XVI. za prímasa Poľska a vystriedal na tomto mieste kardinála Józefa Glempa. V zhode s pápežským privilégiom z roku 1749 si môže obliecť červenú reverendu, aj keď nie je kardinálom.

Názory

Henryk Muszyński patrí medzi liberálnejších poľských cirkevných hierarchov. Propaguje toleranciu voči nekresťanským náboženstvám a rešpektovanie odlišných kultúr. Je zástancom reforiem druhého vatikánskeho koncilu (1962 – 1965). Avšak názory Henryka Muszyńského k hlavným otázkam súčasnej občianskej debaty v Poľsku sú vnímané ako radikálne. Patria medzi nich spochybňovanie rozhodnutia Európskeho súdu pre ľudské práva, alebo nepriateľské výpovede na adresu homosexuálov.
Ragnvald I. (Polacké kniežatstvo)

Ragnvald I. (po bielorusky: Рагвалод) (* 920 - † 978) v historických análoch aj Rogvolod (Рогъволод) alebo Rogovolod (Роговолод), prvé knieža Polackého kniežatstva a prvá historická osobnosť bieloruských dejín, o ktorom svedčia kroniky vládnuca v rokoch 945 - 978. Na území Polacka sa usadil v prvej polovici 10. storočia po tom, čo sem prišiel z oblasti Škandinávie. Vo svojom kniežatstve viedol nezávislú politiku a často napádal kniežatá Kyjevskej Rusi a Novgorodu. Spolu so svojimi dvoma synmi bol po obsadení Polackého kniežatstva zavraždený Vladimírom I. Sviatoslavičom. Jeho jedinú dcéru Rognedu kyjevský panovník znásilnil a potom si ju vzal za ženu.

Pôvod

Jeho pôvod je dodnes medzi bieloruským často diskutovanou otázkou. Existujú však dve verzie jeho pôvodu. Časť historikov tvrdí, že Ragnvald I. bol Viking (Norman). Svoje tvrdenie zakladali na pravosti kroniky, kde sa spomína, že „Rogvolod prišiel spoza mora“ („з-за мора, имяше свою волость в Полотьске“) a na tom, že práve toto meno (Rogvolod) ako aj meno jeho dcéry Rognedy (Ragneiethr) bolo v tom čase veľmi obľúbeným medzi obyvateľmi severnej Európy.
Prívrženci druhej teórie tvrdili, že Ragnvald I. síce prišiel spoza mora (je teda Norman), ale jeho meno skomoleninou slovanského slova. Gedeonau Stepan Alexandrovič s odvolaním sa na štvrtý diel Českého časopisu historického tvrdí, že meno Ragnvald je paralelou českého slova Rohowlad.
Tieto dva argumenty však nie sú jediné. Podľa niektorých bol Ragnvald I. členom miestnej šľachty v Polackom kniežatstve. Ak však spolu so svojou dcérou boli Normani, ťažko si mohli osvojiť národné zvyky Slovanov.
Netreba však nebrať do úvahy aj zistenie litovských historikov. Podľa nich pôvod jeho mena - Rag(a)nvald-ys, - čo v litovčine znamená ten, ktorý vládne a manipuluje bosorky môže súvisieť s jeho nezávilou politikou a častými vojenskými návštevami polackého kniežaťa v Kyjevskej Rusi a Novgorode. Toto zistenie je však skôr zaujímavosťou ako skutočným faktom, ktorý by sa zakladal na nejakej dôveryhodnej informácii.
Práve fakt, že Vladimír I. ponechal nažive Ragnvaldovu dcéru ho oprávňoval na zisk Polackého kniežatstva. Ak by bol Ragnvald I. vo svojich nájazdoch na Kyjevskú Rus dôslednejší a kyjevské knieža by zabil skôr, mohol si to isté právo uplatniť aj na Staroruský štát.
Preto teória, že Ragnvald I. a jeho dcéra Rogneda, ktorú kyjevské knieža Vladimír I. znásilnilo pre svoj záujem zisk Polackého kniežatstva boli Normani, ktorí prišli spoza mora, je zo všetkých teórii o pôvode tohto panovníka v Bielorusku najrozšírenejšia.
La Salvetat-Saint-Gilles

Poloha

Obec má rozlohu 5,75 km². Najvyšší bod je položený 197 m n. m. a najnižší bod 166 m n. m.

Obyvateľstvo

Počet obyvateľov obce je 6 820 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bebrava (rieka)

Prameň

Pramení v Strážovských vrchoch, v podcelku Zliechovská hornatina, na juhozápadnom svahu Židovho vrchu (878,2 m n. m.) v nadmorskej výške cca 770 m n. m., na území obce Čierna Lehota.

Opis toku

Najprv tečie na juh, preteká cez Suchú dolinu s výskytom viacerých druhov skamenelín a preteká obcou Čierna Lehota, kde zľava priberá potok, ktorý sa prelamuje cez krasové územie Sokolie skaly. V obci tiež priberá pravostranný potok z južného svahu Záhradčia (820,4 m n. m.) a ľavostranný prítok z oblasti Závadskej poľany. Pod obcou sa stáča na juhozápad, ďalej preteká obcou Šípkov a po pripojení ľavostranného Trebichavského potoka sa oblúkom stáča cez obec Slatina nad Bebravou k severozápadu a neskôr k západu. Opúšťa Strážovské vrchy a vteká do Nitrianskej pahorkatiny. Preteká cez obce Krásna Ves a Timoradza, v ktorej sprava priberá Timoradzský potok, pod obcou zľava dva menšie prítoky, spájajúce sa v jednom mieste (221,9 m n. m.), ďalej tečie okolo obce Podlužany a pri Horných Ozorovciach sa spája s významným prítokom, pravostranným Machnáčom. Potom tečie cez Bánovce nad Bebravou, na území mesta priberá zľava najprv Jelešnicu a Dubničku, potom sprava Svinicu a napokon na južnom okraji mesta (pri Biskupiciach) aj pravostranný Inovec a vzápätí najvýznamnejší prítok Radišu zľava (199,6 m n. m.). Ďalej preteká rovinatým územím popri obciach Dolné Naštice a Rybany, na území ktorej priberá sprava Haláčovku, neskôr Livinu pri obci Livina a nasledujú prítoky zľava - Pravotický potok a Hydina. V záverečnom úseku tečie poza obec Nadlice, spája sa s Rybianskym kanálom zľava a neskôr ešte s Rajčianskym potokom a Solčianskym potokom (169,8 m n. m.) sprava. Pri obci Práznovce sa vlieva do vodnatejšej Nitry (169,0 m n. m.).
Targassonne

Poloha

Obec má rozlohu 7,8 km². Najvyšší bod je položený 2 123 m n. m. a najnižší bod 1 383 m n. m.

Obyvateľstvo

Počet obyvateľov obce je 201 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pagny-la-Blanche-Côte

Poloha

Obec má rozlohu 12,43 km². Najvyšší bod je položený 392 m n. m. a najnižší bod 257 m n. m.

Obyvateľstvo

Počet obyvateľov obce je 248 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Medziosobnostný vzťah

Medziosobnostný vzťah je subjektívne prežívaný vzťah medzi ľuďmi, ktorý sa objektívne prejavuje v charaktere a spôsoboch medziosobnostnej interakcie, t. j. vo vzájomnom pôsobení ľudí pri ich spoločnej činnosti a styku.
Caumont-sur-Orne

Poloha

Obec má rozlohu 0,92 km². Najvyšší bod je položený 145 m n. m. a najnižší bod 26 m n. m.

Obyvateľstvo

Počet obyvateľov obce je 82 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Billio

Poloha

Obec má rozlohu 12,03 km². Najvyšší bod je položený 167 m n. m. a najnižší bod 81 m n. m.

Obyvateľstvo

Počet obyvateľov obce je 390 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Reignat

Poloha

Obec má rozlohu 4,1 km². Najvyšší bod je položený 460 m n. m. a najnižší bod 335 m n. m.

Obyvateľstvo

Počet obyvateľov obce je 333 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montmirey-le-Château (obec)

Poloha

Obec má rozlohu 8,02 km². Najvyšší bod je položený 293 m n. m. a najnižší bod 204 m n. m.

Obyvateľstvo

Počet obyvateľov obce je 164 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Valais (kantón)

Geografia

Hranice kantónu Valais sú dlhé 518 km, z toho hranice medzinárodné tvoria 290 km: s Talianskom (200 km) na juhu a Francúzskom (90 km) na západe. Okrem toho hraničí so švajčiarskymi kantónmi Uri (18 km) a Ticino (15 km) na východe, Bern (135 km) na severe a Vaud (60 km) na severozápade.
Najvyšším bodom kantónu Valais je Dufourspitze s výškou 4 634 m n. m., ktorý je zároveň aj najvyšším vrchom Švajčiarska. Najnižším bodom je hladina Ženevského jazera (372 m n. m.). Najvyššie položenou obcou je Chandolin 1 934 m n. m..
Najväčším jazerom v kantóne je Ženevské jazero, jeho plocha na území Valais je 10,7 km². Ostatné jazerá majú plochu menšiu ako 1 km², výnimkou sú umelo vytvorené vodné plochy (Lac de Mauvoisin, Mattmarksee, Lac de Salanfe, Lac de Moiry, Lac d'Emosson, Lac des Dix, Lac De Barberine).
Poľnohospodársky využívaných je len 19 % plochy kantónu, neproduktívna pôda tvorí 53,5 % a zalesnených je 24 percent územia.
Erijské jazero

Vodstvo

Hlavný prítok vody zabezpečuje Rieka svätej Kláry, ktorú napája Hurónske jazero a odtok vody prebieha riekou Niagara. Mohutná rieka napája Ontárijské jazero a vytvára sčasti vodnú cestu pre lodnú dopravu. Rieka Niagara je známa hlavne mohutnými Niagarskými vodopádmi, ktoré lode obchádzajú Wellandským kanálom, ktorý je súčasťou Prieplavu svätého Vavrinca – vodnej cesty umožňujúcej námorným lodiam plaviť sa z Atlantického oceánu až do Horného jazera. Voda v jazere je veľmi znečistená a z veľkej časti bez života. Pobrežie jazera je skalnaté, ťažko prístupné a v jazere sa nachádza množstvo ostrovov.
Ružiná

Polohopis

Obec Ružiná sa nachádza v Novohradskom regióne v severozápadnej časti Lučeneckej kotliny na sútoku potokov Teplica a Drieňovec. Od mesta Lučenec je obec vzdialená severozápadným smerom vo vzdialenosti 18 km. Obec Ružiná je súčasťou okresu Lučenec a nachádza sa v Banskobystrickom kraji.
Chotár tvorí vrchovina s veľmi zložitou geologickou stavbou s výškovým rozdielom 240 – 607 m n/m. V katastrálnom území obce sa nachádza Ružinská priehrada, ktorá slúži aj na športovo rekreačné využitie a prírodné rezervácie Ružinské jelšiny, Príbrežie Ružinej.
V súčasnosti má obec 861 obyvateľov a rozloha obce je 10 851 146 m2.
Obec Ružiná susedí s obcami Divín a Lovinobaňa z hľadiska cestnej dostupnosti. S obcou Tuhár s hľadiska katastrálnych území. Pričom vzdialenosť od hlavnej cesty E571 v smere Zvolen – Lučenec predstavuje 5 km od obce Lovinobaňa.
Abú Zabí (mesto)

História

Na začiatku 20. storočia bolo Abú Zabí len menším prístavným mestom s približne 6 000 obyvateľmi. Výrazný rozvoj mesta i oblasti nastal v 60. rokoch 20. storočia v súvislosti s rozvojom ťažby ropy.
Morette

Poloha

Obec má rozlohu 6,27 km². Najvyšší bod je položený 761 m n. m. a najnižší bod 280 m n. m.

Obyvateľstvo

Počet obyvateľov obce je 392 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Medzinárodné letisko Vnukovo

História

Vnukovo je najstaršie prevádzkyschopné letisko v Moskve. Jeho stavba bola schválená sovietskou vládou v roku 1937, pretože staršie letisko Chodynka (nachádzalo sa oveľa bližšie k centru mesta, ale od roku 1980 uzatvorené) bolo preťažené. Letisko Moskva-Vnukovo bolo otvorené 1. júla 1941. Počas Veľkej vlasteneckej vojny letisko slúžilo ako vojenská letecká základňa. Do premiestnenia väčšiny medzinárodných letov Aeroflotu v roku 1960 na letisko Šeremetievo, to bolo hlavné letisko s medzinárodnou prevádzkou v ZSSR. V roku 1956 tu uskutočnili prvé lety s cestujúcimi lietadlá Tupolev Tu-104 a Iľjušin Il-18. V roku 1961 vzal prvých cestujúcich turbovrtuľový Tupolev Tu-114 do Chabarovska. Po rozdelení leteckej spoločnosti Aeroflot na menšie firmy, bola z pozostávajúcich lietadiel umiestnených na letisku Vnukovo vytvorená spoločnosť Vnukovo Airlines. Tá bola neskôr prevzatá vedením spoločnosti S7 Airlines (predtým známej ako Sibir Airlines).
Mädokýš

Mädokýš je literárny klub v Martine.

Oficiálna charakteristika

Mädokýš uskutočňuje literárne stretnutia, väčšie i malé tvorivé literárne dielne (Poézia na klátikoch, Poetická recitačná Kvôlňa, Prehryznime si medzičasom, Poézia pod jabloňou…), prezentácie klubu a tvorby našich členov, spoluorganizuje kultúrne akcie (Martinská literárna jar, Turčianske folklórne slávnosti), zúčastňuje sa na literárnych súťažiach, prezentuje sa na slovenských i medzinárodných literárnych stretnutiach (Bibliotéka v Bratislave, Jičínske poetické jaro, CHOPOJ Domažlice, Žilina - Literární festival, Verše v Bratislave, Literární vysočina), realizuje podujatia pre verejnosť, stretnutia s renomovanými autormi (Literárne pódium, Poézia v uliciach, Stretnutie turčianskych literátov), spolupracuje so slovenskými literárnymi klubmi (Trnavský literárny klub , Žiarelka Žiar nad Hronom , Silans Žilina, Múzolapka Nitra, Generácia Bratislava , Spišský literárny klub , Fontána Dolný Kubín  , Liptovský Mikuláš - Klub mladých autorov, Poet Prievidza...) Vyhlásili sme a vyhodnotili celoslovenskú literárnu súťaž Janko Hraško ešte žije... Rovnako aj rok 2005 ako Rok Jána Kostru a rok 2006 za Rok Jozefa Cígera Hronského. Mädokýš vydáva vlastnú rovnomennú literárnu revue Mädokýš.

Publikačná činnosť

Dotyky, Literárny týždenník, Regionžurnál, Nový Život Turca, Slovo, Tvorba T, Žiarelkoviny, Šuch, Slovenské národné noviny, Psí víno (ČR), LITER, v zborníkoch literárnych súťaží, na viacerých internetových stránkach, v zborníkoch Medzi štyrmi očami, Druhý vzdych a v katalógu Na východ od kraja
Jusix

Poloha

Obec má rozlohu 7,5 km². Najvyšší bod je položený 19 m n. m. a najnižší bod 12 m n. m.

Obyvateľstvo

Počet obyvateľov obce je 111 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ronald Washington

Ronald Washington známy aj pod menom Ron Washington (* 29. apríl 1952, New Orleans, Louisiana) je bývalý americký baseballista a v súčasnosti manažér klubu Texas Rangers. Pôsobí tam od roku 2007.

Kariéra

V MLB debutoval 10. septembra 1977 za Los Angeles Dodgers. Posledný MLB zápas odohral 9. júla 1989 za Houston Astros. Pálkarský priemer mal .261, počet odpalov 414 a 146 runsov.
Hanvec

Poloha

Obec má rozlohu 59,11 km². Najvyšší bod je položený 320 m n. m. a najnižší bod 0 m n. m.

Obyvateľstvo

Počet obyvateľov obce je 1 959 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mary Harrisová Jonesová

Životopis

Narodila sa v írskom Corku, ale ešte ako teenager emigrovala s rodinou do Kanady. Študovala na katolíckej škole v Toronte. Po presťahovaní rodiny do USA pracovala ako učiteľka v kláštore v michiganskom Monroe. Potom sa presťahovala najprv do Chicaga a neskôr do Memphisu v Tennessee. Tu sa v roku 1861 stal jej manželom George E. Jones, člen a organizátor National Union of Iron Moulders, neskôr International Molders and Foundry Workers Union of North America. Tu si otvorila obchod s odevmi v predvečer občianskej vojny, ktorá spôsobila zlom v jej živote.
Manžel George a ich štyri deti (všetky do veku päť rokov) sa v roku 1867 stali obeťami epidémie žltej zimnice v Memphise. Po ich smrti sa vrátila do Chicaga a otvorila si obchod s odevmi. O štyri roky neskôr, v roku 1871, obchod i dom zhoreli pri veľkom požiari. Táto druhá životná strata sa stala katalyzátorom a základom zmeny: obrátila sa na vznikajúce robotnícke hnutie a pripojila sa ku Knights of Labor, predchodcovi Industrial Workers of the World. Pevne verila, že „pracujúci muži majú mať takú mzdu, aby ich manželky mohli zostať doma a starať sa o deti“.
Od roku 1897 bola známa pod prezývkou Mother Jones. V roku 1905 spoluzakladala Industrial Workers of the World, bola členkou United Mine Workers a Socialist Party of America.
Zomrela v Adelphi v roku 1930 vo veku 93 rokov. Pochovaná je na Union Miners Cemetery v Mount Olive v Illinois po boku baníkov zabitých pri pri virdenskom masakri v roku 1898. Hovorila im "moji chlapci".
Je po nej pomenovaný ľavicový časopis Mother Jones. Hudobník Tom Russell jej venoval pieseň „The Most Dangerous Woman In America“ na albume Blood and Candle Smoke z roku 2009.
Brusný potok (prítok Ublianky)

Brusný potok je potok v najvýchodnejšej časti Slovenska, preteká východnou časťou okresu Snina. Je to pravostranný prítok Ublianky, má dĺžku 4,7 km a je tokom VIII. rádu. Preteká Beskydským predhorím, podcelkom Ublianska pahorkatina, pramení v blízkosti slovensko-ukrajinskej štátnej hranice, na severnom svahu Dielu (528,0 m n. m.) v nadmorskej výške cca 450 m n. m. Tečie viac-menej severným smerom, zľava najprv priberá prítok z juhozápadného svahu Kosmatca (581,7 m n. m.), potom z jeho severozápadného svahu a pokračuje severovýchodným smerom. Opäť sa stáča na sever, z ľavej strany priberá ešte krátky prítok zo severného svahu Kosmatca, preteká obcou Ubľa, kde sa v nadmorskej výške približne 208 m n. m. vlieva do Ublianky.
Vyšná Pisaná

Erb

V striebornom štíte po nízkej zelenej, vľavo trávnatej pažiti kráčajúci semhľadiaci muž v zelenom odeve, čiernom klobúku a čižmách, s čiernou kapsou cez ľavé plece, pravicou držiaci hlaveň čiernej pušky, položenej na pravom ramene. Znamenie erbu tvorí motív strážcu hraníc podľa odtlačku pečatidla obce z roku 1787. Erb bol prijatý obecným zastupiteľstvom 25. júna 2001 a je zapísaný v Heraldickom registri SR pod číslom HR: VP-172/2001. Autormi erbu sú Jozef Novák a Ladislav Čisárik.

Vlajka

Vlajka obce pozostáva z troch pozdĺžnych pruhov vo farbách 2/5 bielej, 1/5 čiernej a 2/5 zelenej. Vlajka má pomer strán 2 : 3 a ukončená je tromi cípmi, t. j. dvoma zastrihmi, siahajúcimi do tretiny jej listu.
Soulosse-sous-Saint-Élophe

Poloha

Obec má rozlohu 19,32 km². Najvyšší bod je položený 445 m n. m. a najnižší bod 272 m n. m.

Obyvateľstvo

Počet obyvateľov obce je 608 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vienna Twin Tower

Vienna Twin Tower (niekedy aj Vienna Twin Towers) je dvojica výškových budov nachádzajúcich sa na adrese Wienerbergstraße 11 vo viedenskej obchodnej štvrti Wienerberg City v obvode Favoriten. Architektom komplexu je taliansky architekt Massimiliano Fuksas a jeho výstavba prebiehala v rokoch 1999 – 2001.
Vyššou z budov je Vienna Twin Tower I. S výškou 138 m je najvyššou budovou Wienerberg City a 4. najvyššou budovou mesta. V budove sa nachádza 37 poschodí. Nižšia Vienna Twin Tower II je s výškou 127 m a s 34 poschodiami druhou najvyššou budovou štvrti a piatou najvyššou v meste. Celková podlahová plocha komplexu je 160 000 m². Budovy sú prepojené piatimi presklenými mostíkmi.
Regulárny výraz

Regulárny výraz (skrátene aj regexp alebo regex) je textový reťazec, ktorý opisuje alebo pasuje na množinu reťazcov, na základe určitých syntaktických pravidiel. Regulárne výrazy sú používané v mnohých textových editoroch a utilitách na hľadanie a manipuláciu s textom podľa určitých vzorov. Mnoho programovacích jazykov podporuje regulárne výrazy na prácu s reťazcami. Napríklad Perl a Tcl majú zabudovanú silnú podporu pre regulárne výrazy priamo v svojej syntaxi. Množstvo utilít (vrátane editora sed a filtra grep) poskytovaných distribúciami Unixu patrilo medzi prvé, ktoré spopularizovali koncept regulárnych výrazov.

Použitie

Keď hľadáme nejaké slovo ale nepoznáme jeho presné znenie. Jednoduchý príklad:
Hľadáme slovo Bill ale nevieme či má 2 l alebo 2 i. Regulárny výraz v takom prípade je: Bii?ll?. Tento výraz nájde Bill, Biil, Bil a Biill. Znamienko ? znamená "prave jeden výskyt alebo ziaden".
Saint-Maurice-de-Rotherens

Poloha

Obec má rozlohu 8,17 km². Najvyšší bod je položený 880 m n. m. a najnižší bod 376 m n. m.

Obyvateľstvo

Počet obyvateľov obce je 200 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Caudecoste

Poloha

Obec má rozlohu 17,13 km². Najvyšší bod je položený 120 m n. m. a najnižší bod 46 m n. m.

Obyvateľstvo

Počet obyvateľov obce je 928 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rentières

Poloha

Obec má rozlohu 15,59 km². Najvyšší bod je položený 1 095 m n. m. a najnižší bod 520 m n. m.

Obyvateľstvo

Počet obyvateľov obce je 105 (2009).
Nasledujúci graf zobrazuje vývoj počtu obyvateľov v obci.
Zdroje: INSEE